Diari Oficial de la Generalitat Valenciana


Sumari del DOGV 4204, del 06-03-2002 (2002/1748)

Informació pública de la programació dels terrenys de la unitat d'execució número 12, sòl urbanitzable del polígon industrial la Pasqualeta.
--------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1748


Organisme emissor
:   Ajuntament de Paiporta

Tipus de document
:   Anunci

Informació pública de la programació dels terrenys de la unitat d'execució número 12, sòl urbanitzable del polígon industrial la Pasqualeta. [2002/A1748]
  
El Ple de l'Ajuntament, en la sessió efectuada amb caràcter extraordinari, el dia 31 de gener de 2002, va adoptar l'acord que té la part dispositiva del següent tenor literal:
  
«Primer
  
Programar els terrenys inclosos en la unitat d'execució número 12 del sòl urbanitzable industrial amb l'ordenació detallada, del polígon industrial la Pasqualeta.
  
Segon
  
Determinar que la unitat d'execució número 12 es desenvolupe per gestió indirecta.
  
Tercer
  
Triar l'alternativa tècnica de programa presentada per les mercantils integrants d'INVIPA, CB, per al desenvolupament i urbanització dels terrenys inclosos en l'esmentada unitat d'execució 12, pels motius que es detallen en la part expositiva d'aquest acord, coincident amb els motius exposats en els informes tècnics i jurídics que figuren en l'expedient i que aquest Ple assumeix, amb la introducció de les modificacions que s'assenyalen en el punt següent, i en conseqüència triar la proposició juridicoeconòmica presentada per les mercantils integrants d'INVIPA, CB, a la seua pròpia alternativa tècnica i atorgar conjuntament a aquestes la condició d'agent urbanitzador; ambdós hauran de respondre de manera solidària i sense benefici d'excussió davant d'aquest Ajuntament del compliment de les obligacions inherents a aquesta designació mentre es mantinga aquesta circumstància.
  
Quart
  
Aprovar el programa d'actuació integrada adés indicat amb les modificacions següents:
  
A) Quant a l'alternativa tècnica:
  
a) L'àmbit de la unitat s'ha d'ajustar als criteris del plànol adjunt; en resultarà una superfície de 73.798,98 metres quadrats, més la zona verda discontínua situada al Pla de Sant Joaquim, de 7.584 metres quadrats.
  
b) L'ordenació ha de ser la grafiada en el plànol adés indicat.
  
c) Les xarxes de residuals i pluvials han d'estar mallades, i la de pluvials s'haurà d'ajustar al col·lector previst a l'avinguda de la Pasqualeta; en la seua execució, aquesta unitat participa amb un 17,19% aproximadament i la distància entre embornals no serà superior a 30 metres.
  
d) Ha de completar-se el subministrament i la col·locació de contenidors de residus sòlids urbans idèntics als existents a la població.
  
e) S'han de preveure connexions de servei per a tots els distints serveis urbanístics (residuals, pluvials, aigua potable, energia elèctrica, telefonia, etc.).
  
B) Quant a la proposició juridicoeconòmica:
  
a) La referència que fa als preus sobre la matèria fixada en l'última edició de l'Institut Valencià de l'Edificació, ha de fer-ho a l'edició vigent en el moment de presentació del programa.
  
b) S'ha de redactar un nou annex que fixe les bases per al cobrament en metàl·lic de la retribució de l'urbanitzador, de manera que els terminis siguen més acords amb el tràmit administratiu habitual.
  
Cinqué
  
Requerir l'agent urbanitzador del programa, a fi que en el termini de 15 dies hàbils, comptador des de l'endemà de la recepció de la notificació d'aquest acord, acredite la constitució de la garantia oferida, que és de 22.196.298 pessetes (232.618,42 EUR); l'aval s'ha de depositar a la Tresoreria municipal.
  
Sisé
  
Notificar aquest acord a totes les persones interessades que hi haja en l'expedient, trametre'l al Servei d'Ordenació Territorial de la Conselleria d'Obres Públiques, Urbanisme i Transports, als efectes establits en l'article 47.7 de la Llei Reguladora de l'Activitat Urbanística (LRAU) i publicar-lo en el Diari Oficial de la Generalitat Valenciana, Butlletí Oficial de la Província i en un diari d'informació general editat a la nostra comunitat.
  
Setena
  
Facultar l'alcalde president per a la realització de totes les gestions i actes que calguen per a l'execució d'aquest acord i expressament per a la subscripció del conveni urbanístic.»
  
Cosa que es publica als efectes del que estableixen els articles 34 i 53 de la LRAU, amb l'advertiment que aquest anunci val com a notificació a les persones desconegudes, a fi de complir el que disposa l'article 59 de la Llei de Règim Jurídic de les Administracions Públiques i del Procediment Administratiu Comú.